ΜΙΑ ΣΕΙΡΑ ΤΟΥ NETFLIX
Ας φύγουμε, πάμε!
Υπάρχει κάποιο καταφύγιο εκεί;
Γαμώτο. Τι στο καλό. Γρήγορα! Έλα.
ΚΑΙΡΟΣ
Είναι όλοι καλά; Ωραία.
Ξέρετε ποια είναι η πιο παλιά μου ανάμνηση;
Όταν ο τυφώνας Γκλόρια χτύπησε το Λονγκ Άιλαντ το 1985.
Εγώ και οι γονείς μου κατεβήκαμε στο υπόγειο, χωρίς ρεύμα,
και προσευχόμασταν να μην πάθουμε κάτι όσο ο τυφώνας πέρναγε από πάνω μας.
Μέχρι σήμερα, όποτε πλησιάζει τυφώνας,
νιώθω το ίδιο αβοήθητος.
Μπορεί να φαινόμαστε σκληρό είδος,
αλλά η Μητέρα Φύση μάς έχει. Δεν τη νοιάζουν τα σχέδιά μας!
Μπορεί να βρέχει στα γυρίσματα, οι πόλεις να πλημμυρίζουν, να πέφτει το ρεύμα…
Και δεν μπορούμε να το ελέγξουμε.
Το καλύτερο που κάνουμε είναι να προβλέπουμε τον καιρό,
ώστε να προγραμματίσουμε και να συμμαζέψουμε μετά.
Αυτά δεν μπορούμε να τα κάνουμε μόνοι μας.
Αν το σκεφτείτε,
για κάτι τέτοια δεν είναι το κράτος;
Για να μας προστατεύει από απειλές που δεν μπορούμε να διαχειριστούμε;
Βλακείες! Δεν χρειάζομαι κράτος, για να προβλέψω τον καιρό.
Το αριστερό λέει ότι έρχεται καταιγίδα.
Θες να το ζουλήξεις;
Άλλη φορά.
Θέλουμε κάτι καλύτερο απ' αυτό.
ΚΑΤΑΦΥΓΙΟ ΑΠΟ ΚΑΤΑΙΓΙΔΑ
Τις περισσότερες μέρες, βλέπω το δελτίο καιρού,
για να μην πάω για τρέξιμο,
αλλά αν δεν εντοπίσουμε τον ερχομό τυφώνα, θα πεθάνει κόσμος.
Όχι μόνο αυτό, ολόκληροι τομείς της κοινωνίας,
από τις καλλιέργειες, τις μεταφορές και τα αεροπορικά ταξίδια,
όλα βασίζονται στην ακριβή πρόβλεψη του καιρού.
Έλεγχος εναέριας κυκλοφορίας. Δεν ενημερωθήκαμε για την παγοθύελλα,
οπότε όλα τα αεροπλάνα στην περιοχή θα πέσουν.
Όβερ!
Από πού προέρχεται η πρόβλεψη του καιρού;
Για χρόνια, νόμιζα από την εφαρμογή καιρού στο κινητό μου
ή από τον μετεωρολόγο στην τηλεόραση.
Είμαι ο μετεωρολόγος, Σαμ Στορμ, με τη σημερινή πρόβλεψη,
και θα βρέξει, Λίντα.
Καλύτερα να βάλω τις γαλότσες μου!
Εσύ και οι γαλότσες σου!
Δεν έχεις αναρωτηθεί από πού παίρνουν τα δεδομένα;
Πάντα το αναρωτιόμουν αυτό.
Σαμ, άγγελέ μου,
από πού παίρνεις τα όμορφα πράσινα σύννεφα και τους αριθμούς;
Ή είναι μυστικό;
Δεν σου αρνούμαι, Λίντα. Όπως βλέπεις στον χάρτη,
η Εθνική Υπηρεσία Καιρού του ομοσπονδιακού κράτους
έχει γεμίσει τη χώρα με σημεία παρατήρησης καιρού, ραντάρ υψηλής ανάλυσης
και ένα σύστημα 16 δορυφόρων.
Όλα αυτά δημιουργούν ένα μεγάλο πακέτο μετεωρολογικών δεδομένων
για όλη τη χώρα.
Τώρα, για τον τοπικό καιρό σας,
αυτά τα δεδομένα γίνονται πρόβλεψη
από κρατικούς μετεωρολόγους.
Καθώς προχωράει η μέρα,
κοινοποιούν τις προβλέψεις σε όλους
και τις χρησιμοποιούν αμέτρητοι οργανισμοί,
υπηρεσίες και ΜΜΕ, όπως εμείς, Λίντα.
Είναι φωτογραφία του Ντένζελ; Αστειεύομαι.
Όλες οι εφαρμογές καιρού, οι εφημερίδες και οι μετεωρολόγοι, σαν εσένα,
παίρνουν την καιρική πρόβλεψη από το κράτος;
Σωστά, Λίντα, είμαι ένα ψώνιο με πτυχίο στην επικοινωνία.
Δείτε αυτόν τον τύπο! Καυτός!
Υπάρχει κρατικός μετεωρολόγος εκεί που ζω;
Άντε από δω.
Σωστά, Λίντα.
Βγες από το πλάνο, Σαμ!
Απίθανο, έτσι; Όπου κι αν ζείτε,
υπάρχει ένας κρατικός μετεωρολόγος που απελευθερώνει καιρικά μπαλόνια,
αναλύει τα δεδομένα και συντάσσει καιρικές προβλέψεις.
Χρειάζονται εκατοντάδες τέτοιοι, σε όλη τη χώρα,
σε ένα μαζικό εθνικό επιστημονικό έργο,
για να παίρνετε την ειδοποίηση του καιρού στο κινητό σας.
Θα βρέξει; Πρέπει να ακυρώσουμε τον αγώνα!
Συγγνώμη, παιδιά, κι εγώ ανυπομονούσα.
Η πρόβλεψη του καιρού, όπως το καθαρό νερό,
είναι κάτι απαραίτητο στη ζωή μας.
Γι' αυτό είναι ο ορισμός του δημόσιου αγαθού.
Μια ζωτική υπηρεσία που το κράτος διαθέτει δωρεάν στο κοινό,
γιατί μόνο αυτό μπορεί να το κάνει.
Να είστε σβέλτοι! Οι φόροι σας αποδίδουν.
Πού να ακούσετε αυτό, αν σας έλεγα
ότι κάποιος προσπαθεί να σας πάρει αυτό το δημόσιο αγαθό;
Όπως μια εταιρεία νερού βάζει δική της ταμπέλα στο μπουκάλι,
ιδιωτικές εταιρίες καιρού, όπως η AccuWeather και το Weather Channel,
ανασυσκευάζουν τα δημόσια δεδομένα καιρού,
προσθέτουν λίγη δική τους ανάλυση
και τα πουλάνε στις ειδήσεις, στις εφαρμογές και στους καταναλωτές.
Πάρτε premium καιρικές προβλέψεις εδώ. Καλύτερες από αυτές του δημοσίου.
Δεν είναι λάθος που ιδιωτικές εταιρείες
κάνουν δουλειές με δημόσια δεδομένα.
Γι' αυτό υπάρχουν.
Όμως, τα τελευταία χρόνια,
το AccuWeather θεωρεί την Εθνική Υπηρεσία Καιρού
όχι μόνο προμηθευτή, αλλά και ανταγωνιστή.
Θα ήταν καλό για την εταιρεία, αν ήταν η μόνη
με πρόσβαση στα δεδομένα.
Εδώ και δυο δεκαετίες, τρέχουμε μια πονηρή καμπάνια,
για να μην επικοινωνεί η υπηρεσία καιρού με το κοινό.
Το 2005, ασκήσαμε πίεση για να την αποκλείσουμε
από το να κοινοποιεί καιρικές προβλέψεις
σε όλους, εκτός από τους εμπορικούς παρόχους, όπως εμείς.
Περίεργο, ας καλέσω…
Και το 2012, μπλοκάραμε την υπηρεσία καιρού
από το ν' αναπτύξει δωρεάν εφαρμογή.
Οι δικοί μας επιστήμονες παράγουν τα δεδομένα που χρησιμοποιείτε…
Η Εθνική Υπηρεσία Καιρού δεν επιτρέπεται
να διαφημίζει την επιστήμη της,
έτσι μας δόθηκε απόλυτη ελευθερία να πείσουμε το κοινό
ότι εμείς είμαστε οι θεοί του καιρού.
Πάρτε τις καιρικές σας προβλέψεις από μας, τη μόνη πηγή,
γιατί αν και έχετε ήδη πληρώσει φόρους γι' αυτές τις προβλέψεις,
προτιμούμε να ξαναπληρώσετε και εμάς.
Απίστευτο, έτσι;
Το AccuWeather προσπάθησε να μετατρέψει το δημόσιο αγαθό σε ιδιωτικό.
Αν και όλη τους η επιχείρηση έχει βασιστεί στα δωρεάν δεδομένα
που δίνει το κράτος.
Φανταστείτε στο μέλλον οι ειδοποιήσεις για ακραία φαινόμενα να είναι επί πληρωμή.
Άρα, θα ξέρετε αν έρχεται τυφώνας, μόνο αν έχετε πληρώσει.
Μη φαντάζεστε άλλο!
Το 2015, εμείς στην AccuWeather εντοπίσαμε τυφώνα στο Μουρ της Οκλαχόμα,
αλλά ειδοποιήσαμε μόνο όσους πλήρωναν.
Ξέρετε ποιο είναι το χειρότερο;
Όλα αυτά δεν έγιναν γνωστά.
Την τελευταία φορά που το ταχυδρομείο είχε πρόβλημα,
άρχισα να στοκάρω γραμματόσημα, όπως όλοι.
Αλλά τι γίνεται, όταν ο καιρός χαλάει;
Τα δημόσια αγαθά θέλουν δημόσια στήριξη,
ιδιαίτερα επειδή σε ακραίες καιρικές συνθήκες,
αυτοί οι τύποι ρισκάρουν τη ζωή τους για μας.
ΑΕΡΟΔΡΟΜΙΟ ΧΕΝΡΙ. Ε. ΡΟΛΣΕΝ ΣΕΝ ΚΡΟΥΑ, ΠΑΡΘΕΝΕΣ ΝΗΣΟΙ, ΗΠΑ
ΚΥΝΗΓΟΙ ΤΥΦΩΝΩΝ ΜΕΤΕΩΡΟΛΟΓΙΚΗ ΕΚΤΙΜΗΣΗ
Άνταμ, είσαι έτοιμος;
Θα πετάξουμε εν μέσω μεγάλου τυφώνα.
Εντάξει, γιατί;
Θα μαζέψουμε δεδομένα για το Εθνικό Κέντρο Τυφώνων,
για να προβλέψουμε την ένταση και τη διαδρομή του,
ώστε να βγει ειδοποίηση για τον κόσμο.
Έτοιμοι για απογείωση, ολοκλήρωση ελέγχων.
-Έναρξη απογείωσης, έλεγχος ισχύος. -Γαμώτο.
Ωραία! Επόμενη στάση, τυφώνας Σαμ.
Απογειωθήκαμε από το Σεν Κρουά και πετάμε με 1.100 χλμ.
Θα πέσουμε στα 10.000 πόδια
και θα μπούμε μέσα του, οπότε…
Θα πετάξουμε μέσα στον τυφώνα;
Ναι, ακριβώς στη μέση.
Ναι, ρίχνει πολύ νερό.
Γαμώτο.
Καλύτερα κάθισε με την κάμερα.
Γαμώτο!
Αυτό εδώ είναι ραδιοβολίδα. Είναι
επιστημονικό όργανο καιρού που συλλέγει δεδομένα ανέμου,
πίεσης, θερμοκρασίας, υγρασίας…
Συλλέγει δεδομένα από τον τυφώνα και πέφτει στον ωκεανό.
Από τον πάτο της σωλήνας.
Θέλω να το ανοίξεις εδώ.
Βάλ' το εκεί.
-Ορίστε. -Έτοιμο. Βαρύ.
Αυτό ήταν.
Έρχονται ήδη τα δεδομένα.
Εδώ βλέπουμε την υγρασία, τη θερμοκρασία του αέρα,
-την πίεση, όλα αυτά. -Μάλιστα.
Πάντα πίστευα
ότι όταν, ξέρεις, βλέπεις τηλεόραση και βλέπεις πού είναι ο τυφώνας,
το βρίσκουν μέσω δορυφόρου ή ραντάρ.
Αλλά το κάνετε, όπως στην ταινία Αρμαγεδδών,
στέλνετε μια ομάδα στην καταιγίδα,
για να βρει ακριβώς… Μόνο έτσι μαθαίνετε πού ακριβώς είναι η καταιγίδα.
Κι όταν τη βρείτε, ρίχνετε μια κεφαλή στο κέντρο της.
-Αυτό το κάνετε πολλές φορές τη μέρα; -Ναι.
-Όταν έχει τυφώνα; -Εμείς δεν
ανατινάζουμε τον τυφώνα.
Σχεδόν τον ανατινάζετε.
Μόνο με το αεροσκάφος μπορείς να μάθεις
το τι ακριβώς συμβαίνει.
Συλλέγουμε καιρικά δεδομένα γύρω από την καταιγίδα
και τα στέλνουμε στο κέντρο τυφώνων,
οπότε έχουν πολλές πληροφορίες. Μαθαίνουν
πόσο μεγάλο είναι το πεδίο ανέμου, ώστε να εκδώσουν ειδοποιήσεις.
Εμμέσως, βοηθάμε να σωθούν ζωές
μέσω του δικτύου έκτακτης ανάγκης
και το Κέντρο Τυφώνων στέλνει ειδοποιήσεις.
Είμαστε μέσα στον τυφώνα Σαμ.
Ο Σαμ δεν χαίρεται που είμαστε εδώ.
-Λοιπόν, έτοιμοι να μπούμε. -Εντάξει.
Είμαστε στο μάτι τώρα.
Θεέ μου!
Παναγία μου.
Είναι τόσο όμορφο. Είναι σαν να είμαστε
στα σύννεφα, στα άσπρα σύννεφα και ξαφνικά βγαίνουμε
σε καθαρό καιρό, βλέπουμε μέχρι τον ωκεανό,
είναι πανέμορφα!
Πολλοί ζούμε στις ακτές του Κόλπου του Μεξικού ή έχουμε οικογένειες εκεί,
κι αυτό που κάνουμε τους βοηθά να λαμβάνουν αποφάσεις,
καθώς έρχεται η καταιγίδα.
Πετάτε μέσα σε ένα ισχυρό φυσικό φαινόμενο
και το βλέπετε με έναν τρόπο
που κανείς άλλος δεν βλέπει.
Είναι προνόμιο να είμαι εδώ,
πώς νιώθεις εσύ που το κάνεις κάθε μέρα;
Αυτή η δουλειά είναι προνόμιο. Εκατομμύρια άνθρωποι επηρεάζονται
από αυτό που κάνουμε για τη βελτίωση της πρόβλεψης και προβαίνουν
σε ασφαλείς και σωστές αποφάσεις, πριν τις καταιγίδες.
-Είμαστε τυχεροί που… -Ναι.
βλέπουμε τη χρησιμότητα της δουλειάς μας
και πόσο ωφελεί το κοινό.
Μαρκ, ήταν τιμή μου να είμαι εδώ πάνω.
-Ευχαριστώ για τη φιλοξενία. -Χάρηκα που ήρθες, Άνταμ.
Απίστευτο.
Νιώθω λίγη ναυτία. Χαίρομαι που πατάω στο έδαφος.
Πάμε στο Εθνικό Κέντρο Τυφώνων, για να δούμε
τι κάνουν εκεί οι επιστήμονες με τα δεδομένα του αεροπλάνου.
Χρησιμοποιούμε τα δεδομένα του αεροσκάφους,
για να επιβεβαιώσουμε ή να ψάξουμε το τι συμβαίνει με τον τυφώνα,
να κάνουμε προβλέψεις
και να τις κοινοποιήσουμε στο κοινό.
Συχνά, οι προβλέψεις μας οδηγούν σε εκκενώσεις
εκατομμυρίων ατόμων ή περισσότερων.
Έχεις βρεθεί σε θέση
να κοιτάς τα δεδομένα και να λες,
πρέπει να αποφασίσω πόσο άσχημα είναι τα πράγματα
και θα κριθούν πολλά από την απόφασή μου;
Ναι, συνέβη στην εποχή τυφώνων το 2020.
Οι μετεωρολόγοι έχουν δευτερόλεπτα,
για να πάρουν μια απόφαση
με βάση την εμπειρία και το ένστικτό τους,
και τότε, σε συνεργασία με τον ειδικό τυφώνων,
καθορίσαμε ότι η καταιγίδα δεν θα αποδυναμωνόταν.
Θα χτυπούσε την ακτή με όλη της τη δύναμη.
Αυτό, σε συνδυασμό με το μειονέκτημα της περιοχής, το ότι είναι πολύ χαμηλά,
μια επίπεδη περιοχή, και με αυτό που έλεγαν οι διαχειριστές κρίσεων
ότι ο κόσμος δεν έφευγε,
μας ανάγκασε να κάνουμε κάτι πρώτη φορά,
δηλαδή προσθέσαμε τον όρο μη βιώσιμη,
δίπλα της.
Παγκοσμίως, τα ΜΜΕ τρελάθηκαν.
Μόνο αυτό άκουγες τότε,
είναι μη βιώσιμη.
Δεν είχαμε θανάτους από την καταιγίδα
και εκκενώθηκε πλήρως η πληττόμενη περιοχή.
Αυτό είναι αξιοθαύμαστο.
Αν έμενε έστω και ένα άτομο,
-πόσο μάλλον δεκάδες άτομα… -Ναι.
θα είχαν μάλλον χαθεί.
Είναι μια απίστευτη εμπειρία
η πτήση με το αεροπλάνο
και η ανακάλυψη της δουλειάς σας.
Τζέιμι, ευχαριστώ.
Ευχαρίστησή μου.
Έχω μείνει άφωνος.
Όλοι αυτοί οι γενναίοι άνθρωποι συνεργάζονται, όλο το 24ωρο,
για να διασφαλίσουν ότι έχουμε τις αναγκαίες πληροφορίες,
για να προστατευτούμε από τυφώνες.
Είναι απίστευτο!
Αλλά ένα πράγμα δεν κολλάει.
Αν η κυβέρνηση μας προστατεύει πριν χτυπήσει ο τυφώνας,
γιατί δεν κάνει τίποτα μετά;
Μιλάω για την Υπηρεσία Διαχείρισης Καταστάσεων Έκτακτης Ανάγκης, τη FEMA.
Δεν το ακούμε συνήθως με τη φράση "Τα πήγε τέλεια".
Αντιθέτως, είναι από τις πιο μισητές κρατικές υπηρεσίες.
Όταν ο τυφώνας Μαρία χτύπησε το Πουέρτο Ρίκο το 2017,
η FEMA δεν έφερε αρκετό προσωπικό, νερό
ή ηλεκτρικές γεννήτριες.
Πέρασαν 11 μήνες, για να αποκατασταθεί η ηλεκτροδότηση
και εξαιτίας αυτού, πέθαναν 4.500 άτομα.
Οι περισσότεροι, όχι εξαιτίας του τυφώνα.
Πέθαναν, γιατί μετά την καταιγίδα, δεν έλαβαν κατάλληλη βοήθεια.
Σας θυμίζω, το Πουέρτο Ρίκο ανήκει στην Αμερική.
Αυτό συνέβη σε Αμερικάνους.
Αν η κυβέρνηση στέλνει αεροπλάνο μέσα στον τυφώνα,
γιατί δεν έστειλε εμφιαλωμένο νερό
στους πολίτες της;
Είναι εύκολο να πούμε ότι η FEMA είναι χάλια και να κλείσουμε το θέμα.
Δεν θα σας κατηγορούσα, δίνει μια ικανοποίηση
Αλλά δεν θέλετε να μάθετε γιατί είναι χάλια; Εγώ θέλω.
Για να απαντήσουμε στην ερώτηση, μάθαμε ότι πάνω απ' όλα,
αυτό που καθορίζει αν μια υπηρεσία θα πετύχει
είναι η δομή της, και η δομή της FEMA είναι,
και πάντα ήταν, τελείως ανοργάνωτη.
Πριν τα τέλη του '70, οι ομοσπονδιακές παροχές
έρχονταν από διαφορετικές υπηρεσίες
που δεν συνεργάζονταν.
ΔΙΑΧΕΙΡΙΣΗ ΚΑΤΑΣΤΡΟΦΩΝ
Όπα!
Το παίζεις εξυπνάκιας;
Αντί να συστήσουν μια ισχυρή υπηρεσία εξαρχής,
η εκτελεστική εντολή σύστασης της FEMA τους ένωσε όλους.
Σκάστε!
Πλέον είστε όλοι FEMA.
Έχετε καθήκον να διαχειριστείτε καταστροφές για όλους τους Αμερικάνους,
οπότε τι κάνουμε πρώτα;
Καλή τύχη!
Με αντικρουόμενες προτεραιότητες και μη ξεκάθαρη ατζέντα,
η FEMA πάλευε να γίνει μια συνεκτική υπηρεσία,
και τα προβλήματά της επιδεινώθηκαν από έναν μεγάλο εχθρό, τη γραφειοκρατία.
Η FEMA είναι τόσο γραφειοκρατική,
που δεν μπόρεσε να προσφέρει βοήθεια μετά τον τυφώνα Άντριου,
μέχρι να συμπληρωθούν τα απαραίτητα έγγραφα.
Πνίγεστε;
Στείλτε μου με φαξ αίτηση βοήθειας λόγω κινδύνων νερού.
Σας ακούω, αλλά δεν βγάζω εγώ τους νόμους.
Βασικά, σύμφωνα με τον νόμο, η Υπηρεσία Διαχείρισης Καταστάσεων Έκτακτης Ανάγκης
δεν μπορεί ούτε να δηλώσει έκτακτη ανάγκη χωρίς να ζητήσει άδεια.
Άρα, αντί να παίρνει αποφάσεις,
η FEMA διαχειρίζεται απαιτήσεις προέδρων, κυβερνητών και Κογκρέσου.
Ναι, κυβερνήτη, αναλαμβάνω.
Μάλιστα, κύριε, αμέσως.
Υπάρχει περίπτωση για επιπλέον χρήματα για το Πουέρτο Ρίκ…
Η FEMA είναι τόσο ανίσχυρη και ευάλωτη στην πολιτική,
που σημαίνει ότι η βοήθεια εξαρτάται από τις διασυνδέσεις.
Για μισό λεπτό.
Έχεις γερουσιαστή ή βουλευτή στην επιτροπή της FEMA;
Την πάτησες.
Αν είχες, σύμφωνα με το ιστορικό, η FEMA θα ενέκρινε
επιπλέον 36,5 εκατ. δολάρια κατά μέσο όρο για βοήθεια.
Και εμφιαλωμένο νερό.
Μόλις αντιληφθείτε τα πολιτικά παιχνίδια,
θα καταλάβετε γιατί το Τέξας, με δυο ισχυρούς γερουσιαστές,
έλαβε μεγάλη βοήθεια από τη FEMA μετά τον τυφώνα Χάρβεϊ.
Το ίδιο έτος που το Πουέρτο Ρίκο, που δεν έχει εκπρόσωπο στο Κογκρέσο
ή στις προεδρικές εκλογές, έμεινε στον πάγο.
ΛΟΓΟΠΑΙΓΝΙΟ ΜΕ ΤΟΝ ΚΑΙΡΟ
Πείτε με τρελό, αλλά η βοήθεια της FEMA δεν θα έπρεπε να εξαρτάται από γεωγραφίες.
Θα έπρεπε να είναι δημόσια υπηρεσία.
Μπα! Είναι αποκλειστική λέσχη.
Αυτό εξηγεί γιατί κομητείες με Αφρο-Αμερικανούς, ισπανόφωνους
ή αυτόχθονες λαμβάνουν λιγότερα χρήματα από τη FEMA
απ' ό,τι άλλες με λευκούς. Πάμε Κονέκτικατ!
Τα λέμε στο γκολφ. Να περάσει η φιλενάδα!
Και το χειρότερο, η χρόνια υποχρηματοδότηση εμπόδισε τη FEMA
από τον σχεδιασμό για φυσικές καταστροφές που ήξερε ότι έπονται.
Η εποχή τυφώνων έρχεται κάθε χρόνο, ας προετοιμαστούμε.
Το 2004, έναν χρόνο πριν τον Κατρίνα,
η FEMA έκανε μια προσομοίωση, τον τυφώνα Παμ,
όπου ένας υποθετικός τυφώνας χτυπάει τη Νέα Ορλεάνη.
Τι θα συμβεί αν σπάσουν τα αναχώματα;
Κυρία, οι ασκήσεις δείχνουν ότι αν χτυπήσει τυφώνας τη Νέα Ορλεάνη,
δεν μπορούμε να το διαχειριστούμε. Πρέπει να ετοιμάσουμε σχέδιο.
Όπα! Είμαστε υποχρηματοδοτούμενοι
και με λίγο προσωπικό για τέτοιες μεταρρυθμίσεις.
Δεν μπορούμε να ξοδέψουμε λεφτά σε υποθετικούς τυφώνες,
ενώ πρέπει να βρούμε όπλα μαζικής καταστροφής στο Ιράκ.
Κάτσε, τι στο καλό;
Πόσες ζωές θα είχαν σωθεί,
αν η FEMA είχε τους απαραίτητους πόρους;
Ακόμη και σήμερα, καθώς η κλιματική αλλαγή
κάνει κάθε τυφώνα χειρότερο απ' τον προηγούμενο,
η FEMA αντιμετωπίζει υποχρηματοδότηση και έλλειψη προσωπικού
που αποδυναμώνει περαιτέρω την υπηρεσία.
Δεν είναι εξοργιστικό;
Και ακόμη περισσότερο επειδή
δεν ξέρω προσωπικά τι μπορώ να κάνω γι' αυτό.
Η διόρθωση τόσο μεγάλων δομικών προβλημάτων είναι πολύ δύσκολη.
Απαιτεί οργανογράμματα και προϋπολογισμούς, και
ατελείωτες ακροάσεις, όπου ένας γέρος διακόπτει για 30 δευτερόλεπτα
ανάμεσα σε ερωτήσεις για να πιει νερό και…
Θεέ μου, βαριέμαι και που σε βλέπω.
Αλλά ίσως κάπου αχνοφαίνεται το ουράνιο τόξο.
Ναι; Γραφικά;
ΛΟΓΟΠΑΙΓΝΙΟ ΜΕ ΤΟΝ ΚΑΙΡΟ
Ευχαριστώ. Κατεβείτε από τα σύννεφα.
ΛΟΓΟΠΑΙΓΝΙΟ ΜΕ ΤΟΝ ΚΑΙΡΟ
Καλά, ξεπερνάτε τα όρια!
ΤΕΛΕΙΩΝΕ, ΑΝΤΑΜ!
Καθώς πιέζουμε για τις απαραίτητες δομικές μεταρρυθμίσεις,
δεν χρειάζεται να μένουμε άπραγοι, όσο το νερό μαζεύεται.
Όπως με κάθε πτυχή του κράτους, η προστασία μας από τα καιρικά φαινόμενα
είναι μια συλλογική προσπάθεια, στην οποία όλοι μπορούμε να συμβάλλουμε.
Το δεξί με πονάει!
Νιώθω ότι έρχεται παράδειγμα βγαλμένο απ' τη ζωή.
Ναι, μάλλον έχεις δίκιο.
-Γεια, χαίρω πολύ. -Μάικλ Μπερλόου, χάρηκα.
Ευχαριστώ που με δέχτηκες.
Πάμε, βρέχει.
Τι είναι το Skywarn;
Το Skywarn είναι μια ομάδα εθελοντών
παρατηρητών της Εθνικής Υπηρεσίας Καιρού.
Αμισθί, παρατηρούμε τον καιρό και δίνουμε αναφορές
είτε από τηλέφωνο είτε από ασύρματο.
Γιατί η Υπηρεσία
θέλει εκατοντάδες από εσάς σε όλη τη χώρα;
Γιατί πρέπει να οδηγείτε με ασύρματο στο αμάξι;
Υπάρχει ένα στοιχείο που λείπει, η επιτόπια παρατήρηση.
Θέλουν την αλήθεια από το έδαφος. Έχουν εργαλεία, όπως ραντάρ και
και μετεωρολογικούς σταθμούς,
αλλά όταν είσαι στη νότια Πενσιλβάνια,
το ραντάρ δεν βλέπει αυτά που βλέπουμε εμείς στο έδαφος.
Οι πιο άσχημες συνθήκες συμβαίνουν
στα πρώτα εκατοντάδες μέτρα στην ατμόσφαιρα.
Αν βασίζονται τόσο στους εθελοντές
κι εσύ είσαι τρελός με τη μετεωρολογία, μετεωρολογοφύτουκλας,
ποιος όρος σου αρέσει;
Ο επίσημος όρος είναι τσιράκι του καιρού.
-Δεν το λέω. -Είναι λίγο υποτιμητικό.
Με αποκαλώ παρατηρητή του καιρού,
οπαδό, πες το όπως θες.
Μπαίνεις στην περιοχή με χαλάζι, ανεμοστρόβιλους,
ενίοτε τυφώνες,
πλημμύρες, υπάρχουν πολλές;
Έχουμε έκτακτες πλημμύρες, του ποταμού,
έχουμε κάθε πλημμύρα εδώ.
Χρειάζονται μόνο 30 πόντοι νερό, για να παρασυρθεί το αμάξι.
Αυτό δεν το βλέπει η Εθνική Υπηρεσία Καιρού.
Ακριβώς, η κοινότητα Skywarn
προσφέρει στοιχεία σε πραγματικό χρόνο
για ειδοποίηση πλημμύρας.
Κατάλαβα.
Είμαστε στην κομητεία Λάνκαστερ,
χτυπήθηκε άσχημα από καταιγίδες, πριν δυο μέρες.
Είδα μια μικρής έντασης καταιγίδα να γίνεται μεγάλη
και δυο λεπτά μετά ήρθε η ειδοποίηση.
Περίμενε. Δηλαδή το ανέφερες
και δυο λεπτά μετά τους ειδοποιούν όλους στην περιοχή
ότι υπάρχει καταιγίδα και να προσέχουν.
-Ακριβώς. -Αυτό είναι τέλειο.
Τα δευτερόλεπτα μετράνε στον άσχημο καιρό.
Όταν φανεί έντονα στο ραντάρ,
μπορεί ήδη να φέρνει ζημιές και έτσι έγινε,
έπεφταν δέντρα και τότε είπαν
"Είναι ισχυρή, να ειδοποιήσουμε".
Η Υπηρεσία Καιρού προσφέρει καλές προειδοποιήσεις
και οι αναφορές μας τη βοηθάνε σ' αυτό.
Να δούμε πώς στέλνεις αναφορά;
Ναι, μιλάμε με το δίκτυο και τους λέμε
τι βλέπουμε εδώ κάτω.
Ωραία.
W3DLB, εδώ W3MSB.
W3MSB, W3DLB, εμπρός, Μάικ.
Καλησπέρα, Ντέιβ. Είμαστε στο Λονγκς Παρκ, στην κομητεία Λάνκαστερ
και βλέπουμε πάνω από 50 ώριμα δέντρα
ξεριζωμένα ή κομμένα.
Και πες του ότι βρέχει!
-Ναι, βρέχει τώρα. -Ναι.
Θα ειδοποιήσω την Υπηρεσία Καιρού μέσω συνομιλίας.
W3MSB, εδώ δίκτυο W3DLB.
Ευχαριστώ για την αναφορά. Καλημέρα, W3MSB.
Έβαλα το λιθαράκι μου!
Ναι. Τέτοιες αναφορές γίνονται κάθε μέρα, όταν ο καιρός είναι χάλια.
Πώς νιώθεις που προστατεύεις την κοινότητα τόσο άμεσα;
Δεν είσαι πυροσβέστης, είσαι ένας τύπος με Subaru.
Ναι, ένας τύπος με Subaru. Νιώθω ωραία.
Το διασκεδάζω και μου αρέσει να βοηθώ…
Θέλω να βοηθώ την κοινότητα.
Λατρεύω τον καιρό και θέλω να τον αναγνωρίζω, όχι μόνο για μένα,
αλλά και να βοηθώ την Υπηρεσία Καιρού να προστατεύει άτομα και περιουσίες,
είναι τέλειο συναίσθημα.
Θα με πας πίσω στο Λος Άντζελες;
Φυσικά, πάμε.
Ευχαριστώ που με έφερες, Μάικλ.
Ξέρετε τι λατρεύω στον καιρό;
Ότι μας ενώνει.
Όταν έρχεται καταιγίδα, όλοι στην πόλη σκέφτονται το ίδιο.
Πρώτα, να αγοράσω γάλα και χαρτί υγείας.
Μετά, να δω αν είναι εντάξει οι γείτονες.
Όταν συνεργαζόμαστε έτσι, όταν υπάρχει συλλογική δράση
για το κοινό καλό,
δεν υπάρχουν όρια στο τι μπορούμε να καταφέρουμε.
Και η παροχή ενός τρόπου να το κάνουμε αυτό, να συνεργαστούμε
και να προστατέψουμε ο ένας τον άλλο από τις μεγαλύτερες καταστροφές,
έτσι πρέπει να λειτουργεί το κράτος.
Ακόμη και αν δεν τα καταφέρνει πάντα.
Οι τράπεζες σώθηκαν! Ξεπουληθήκαμε!
Υποτιτλισμός: Κατερίνα Ζαρογιαννοπούλου